KOMISSION ASETUS (ETY) N:o 810/83,

annettu 5 päivänä huhtikuuta 1983,

tavaroiden luokittelusta yhteisen tullitariffin tiettyihin nimikkeisiin tai alanimikkeisiin

EUROOPAN YHTEISÖJEN KOMISSIO, joka

ottaa huomioon Euroopan talousyhteisön perustamissopimuksen,

ottaa huomioon yhteisen tullitariffin nimikkeistön yhdenmukaiseksi soveltamiseksi toteutettavista toimenpiteistä 16 päivänä tammikuuta 1969 annetun neuvoston asetuksen (ETY) N:o 97/69(1), sellaisena kuin se on viimeksi muutettuna Kreikan liittymisasiakirjalla, ja erityisesti sen 3 artiklan,

sekä katsoo, että

yhteisen tullitariffin nimikkeistön yhdenmukaisen soveltamisen varmistamiseksi on syytä antaa seuraavien tavaroiden luokittelua tariffiin koskevia säännöksiä:

1. keraaminen säästölipas, joka on porsaan muotoinen ja jonka pituus on noin 15 senttimetriä ja korkeus noin 9 senttimetriä ja joka on kukkakuviolla koristeltu ja jonka selässä on rako kolikoiden sisäänpanoa varten ja pohjassa pehmeästä kumista valmistetulla sulkijalla suljettu pyöreä reikä, josta kolikot voidaan ottaa pois;

2. keraaminen säästölipas, joka on vanhaa miestä (kerjäläistä) esittävä pieni veistokuva ja jonka korkeus on noin 18 senttimetriä ja jolla on maalatut kasvot ja vaatteet ja jossa on rako kolikoiden sisäänpanoa varten ja pohjassa pehmeästä kumista valmistetulla sulkijalla suljettu pyöreä reikä, josta kolikot voidaan ottaa pois;

3. keraaminen säästölipas, joka on pingviinin muotoinen ja jonka korkeus on noin 30 senttimetriä ja jonka selässä on rako kolikoiden sisäänpanoa varten ja pohjassa riippulukko;

4. muovinen säästölipas, joka on pingviinin muotoinen ja jonka korkeus on noin 16 senttimetriä ja jolla on punainen huivi ja selässä rako kolikoiden sisäänpanoa varten;

5. säästölipas, joka on valmistettu maalatusta puusta ja joka on lasta esittävä pieni tyylitelty veistokuva ja jonka korkeus on noin 16 senttimetriä ja joka koostuu lieriön muotoisesta säiliöstä, jossa on rako kolikoiden sisäänpanoa varten, ja pään päällä olevasta puisesta tapista, joka voidaan vetää ulos kolikoiden pois ottamista varten ja joka pitää paikoillaan kolmea käsivarsia ja nyökkäävää päätä esittävää palloa;

6. metallinen säästölipas, joka on pienoiskokoinen postilaatikko (korkeus noin 12 senttimetriä, pohja noin 5 × 6 senttimetriä) ja joka on punaiseksi maalattu ja jossa on takana reikä seinälle ripustamista varten, edessä rako kolikoiden sisäänpanoa varten ja pieni lukolla varustettu luukku,

neuvoston asetuksen (ETY) N:o 950/68(2), sellaisena kuin se on viimeksi muutettuna asetuksella (ETY) N:o 604/83(3), liitteenä olevan yhteisen tullitariffin nimikkeeseen 69.13 kuuluvat muun muassa pienoispatsaat ja muut koriste-esineet; nimikkeeseen 97.02 nuket ja nimikkeeseen 97.03 muun muassa muut lelut; nimikkeeseen 39.07 tavarat nimikkeiden 39.01-39.06 muovia; nimikkeeseen 44.27 muun muassa puiset koriste-esineet; nimikkeeseen 73.40 muut rauta- ja terästavarat ja nimikkeeseen 83.06 muun muassa koriste-esineet, epäjaloa metallia; mainitut nimikkeet voidaan ottaa huomioon edellä mainittuja tavaroita luokiteltaessa,

muotoilunsa ja käyttötarkoituksensa perusteella näillä tavaroilla ei ole lelun eikä 2 ja 5 kohdan tavaroiden osalta nuken olennaista luonnetta; 1, 2 ja 3 kohdassa, 4 kohdassa, 5 kohdassa ja 6 kohdassa tarkoitetut tavarat eivät näin ollen 69 ryhmän 2 huomautuksen f alakohdan, 39 ryhmän 1 huomautuksen q alakohdan, 44 ryhmän 1 huomautuksen o alakohdan tai XV jakson 1 huomautuksen m alakohdan mukaan jää 69, 39 ja 44 ryhmän tai XV jakson ulkopuolelle; edellä 6 kohdassa mainitulla tavaralla ei kuitenkaan ole tulliyhteistyöneuvoston nimikkeistön nimikkeeseen 83.06 liittyvän selityksen A kohdassa mainittujen pikkukoristeiden tai seinäkoristeiden kaltaisten sisätiloissa käytettävien koriste-esineiden ominaisuuksia,

viiden ensimmäisen tavaran muoto ja koristelu antavat niille koriste-esineen luonteen; niiden mitat tai käyttö säästölippaana eivät vaikuta niiden luonteeseen koriste-esineenä; kolme ensimmäistä tavaraa on näin ollen luokiteltava nimikkeeseen 69.13, neljäs alanimikkeeseen 39.07 B V d ja viides nimikkeen 44.27 alanimikkeeseen 44.27 B; kuudes, joka on verrattavissa tulliyhteistyöneuvoston nimikkeistön nimikkeeseen 73.40 liittyvän selityksen B kohdan 3 alakohdassa tarkoitettuihin laatikoihin, rasioihin, tablettirasioihin ja muihin säilytyspäällystyksiin, on luokiteltava tämän nimikkeen alanimikkeeseen 73.40 B, ja

tässä asetuksessa säädetyt toimenpiteet ovat yhteisen tullitariffin nimikkeistöä käsittelevän komitean lausunnon mukaiset,

ON ANTANUT TÄMÄN ASETUKSEN:

1 artikla

Jäljempänä luetellut tavarat on luokiteltava kunkin kohdalle merkittyyn yhteisen tullitariffin nimikkeeseen tai alanimikkeeseen:

1. Keraaminen säästölipas, joka on porsaan muotoinen ja jonka pituus on noin 15 senttimetriä ja korkeus noin 9 senttimetriä ja joka on kukkakuviolla koristeltu ja jonka selässä on rako kolikoiden sisäänpanoa varten ja pohjassa pehmeästä kumista valmistetulla sulkijalla suljettu pyöreä reikä, josta kolikot voidaan ottaa pois:

2. Keraaminen säästölipas, joka on vanhaa miestä (kerjäläistä) esittävä pieni veistokuva ja jonka korkeus on noin 18 senttimetriä ja jolla on maalatut kasvot ja vaatteet ja jossa on rako kolikoiden sisäänpanoa varten ja pohjassa pehmeästä kumista valmistetulla sulkijalla suljettu pyöreä reikä, josta kolikot voidaan ottaa pois:

3. Keraaminen säästölipas, joka on pingviinin muotoinen ja jonka korkeus on noin 30 senttimetriä ja jonka selässä on rako kolikoiden sisäänpanoa varten ja pohjassa riippulukko:

4. Muovinen säästölipas, joka on pingviinin muotoinen ja jonka korkeus on noin 16 senttimetriä ja jolla on punainen huivi ja selässä rako kolikoiden sisäänpanoa varten:

5. Säästölipas, joka on valmistettu maalatusta puusta ja joka on lasta esittävä pieni tyylitelty veistokuva ja jonka korkeus noin 16 senttimetriä ja joka koostuu lieriön muotoisesta säiliöstä, jossa on rako kolikoiden sisäänpanoa varten, ja pään päällä olevasta puisesta tapista, joka voidaan vetää ulos kolikoiden pois ottamista varten ja joka pitää paikoillaan kolmea käsivarsia ja nyökkäävää päätä esittävää palloa:

6. Metallinen säästölipas, joka on pienoiskokoinen postilaatikko (korkeus noin 12 senttimetriä, pohja noin 5 × 6 senttimetriä) ja joka on punaiseksi maalattu ja jossa on takana reikä seinälle ripustamista varten, edessä rako kolikoiden sisäänpanoa varten ja pieni lukolla varustettu luukku:

69.13 Pienoispatsaat ja muut koriste-esineet sekä henkilökohtaiset koruesineet; sisustustavarat

69.13 Pienoispatsaat ja muut koriste-esineet sekä henkilökohtaiset koruesineet; sisustustavarat

69.13 Pienoispatsaat ja muut koriste-esineet sekä henkilökohtaiset koruesineet; sisustustavarat

39.07 Tavarat, nimikkeiden 39.01-39.06 ainetta:

B. muut:

V. muuta ainetta:

d) muut

44.27 Jalkalamput, pöytälamput ja muut valaistusvarusteet, puuta; sisustustavarat, puuta, 94 ryhmään kuulumattomat; lippaat, savukerasiat, tarjottimet, hedelmäkulhot ja koriste-esineet, puuta; kotelot ruokailuvälineitä, piirustusvälineitä ja viuluja varten sekä niiden kaltaiset säilytyspäällykset, puuta; henkilökohtaiset puiset käyttö- ja koriste-esineet, jollaisia tavallisesti kannetaan taskussa, käsilaukussa tai yllä; edellä mainittujen esineiden puiset osat:

B. muut

73.40 Muut rauta- ja terästavarat:

B. muut.

2 artikla

Tämä asetus tulee voimaan kahdentenakymmenentenäensimmäisenä päivänä sen jälkeen, kun se on julkaistu Euroopan yhteisöjen virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

Tehty Brysselissä 5 päivänä huhtikuuta 1983.

Komission puolesta

Karl-Heinz NARJES

Komission jäsen

(1) EYVL N:o L 14, 21.1.1969, s. 1

(2) EYVL N:o L 172, 22.7.1968, s. 1

(3) EYVL N:o L 72, 18.3.1983, s. 3